b'\n_START_ARTICLE_\nTwice (banda)\n_START_SECTION_\nPredebut: Ang Sixteen\n_START_PARAGRAPH_\nNoong ika-19 ng Disyembre 2013, nagpahayag ang JYP Entertainment na sila ay magbubuo ng bagong girl group na susunod sa Miss A noong 2010. Noong ika-27 ng Pebrero 2014, sina Lena, Cecilia, Nayeon, Jihyo, Minyoung at Jeongyeon ay napabalitang mga miyembro ng nasabing bagong grupo. Ngunit ang grupo ay pansamantalang itinigil matapos ang pag-alis ni Cecilia. Siya naman ay ipinalit ni Sana at nabuo ang grupo sa pangalang 6mix. Ngunit sa pangalawang pagkakataon, umalis si Lena at aktwal na itinigil ng JYP Entertainment ang mga plano at proyekto para sa grupo sa hinaharap._NEWLINE__NEWLINE_Noong ika-11 ng Pebrero 2015, napabalitang gagawa ng programang pantelebisyon na Sixteen ang JYP Entertainment sa Mnet Channel, kung saan ang mga mananalo ay gagawing isang buong grupo.  Sa isang press conference, naisabi ni Park Jinyoung, ang presidente ng JYP Entertainment, na ang mga mananalong kontestants "have the Wonder Girls\' and miss A\'s natural, healthy feel, with an edgier and wilder side. I want to upgrade (them) by adding elements like hip-hop and rap."_NEWLINE__NEWLINE_Nagsimula ang programa noong Mayo 2015 at ang mga nanalo ay sina Nayeon, Jeongyeon, Sana, Jihyo, Mina, Dahyun at Chaeyoung. Ngunit sa isang surpresa, idinagdag ang si Tzuyu, dahil siya ay "audience\'s pick." Isinali rin ang eliminated kontestant na si Momo, sapagkat siya ay kinakailangan ng grupo at siya ay ipinili ng JYP crew. Naging kontrobersyal ito dahil sa desisyong ipinabalik at isinali ang isang eliminated kontestant._NEWLINE__NEWLINE_Noong ika-10 ng Hulyo 2015, gumawa ng opisyal na Instagram account ang grupo kung saan ang unang post ay ang picture nilang lahat.  Ang JYP Entertainment ay naglabas ng isang web-series na Twice TV kung saan ipinakita ang personal na buhay ng mga miyembro._NEWLINE__NEWLINE_Ang Twice ay opisyal na nag-debut noong ika-25 ng Oktobre 2015.\n_START_SECTION_\n2015\xe2\x80\x94kasalukuyan\n_START_PARAGRAPH_\nNoong ika-7 ng Oktobre 2015, nagpahayag ang JYP Entertainment na ang grupo ay magkakaroon ng mini-album na tinatawag na The Story Begins. Ang kantang Like Ooh-Ahh ay ang "main soundtrack" ng mini-album at nasabing ito ay isang "color-pop" na ipinaghalo ang elementong "hip-hop" at "R&B." Ang mga kompositor ng mini-album ay ang Black Eyed Pilseung, na kilala bilang kompositor rin sa mga kanta ng Miss A._NEWLINE__NEWLINE_Noong ika-20 ng Oktobre 2015, nailabas ang opisyal na music video ng kantang Like Ooh-Ahh sa Youtube. Sa araw ring iyon, ang Twice ay nag-perform ng kanilang kanta sa isang live showcase._NEWLINE_ Ang music video ay may kasalukuyang 50 Million views. Ito ay naging "most-viewed debut music video" sa isang K-pop group.'